《秋日病寓江城丰翠园》
清代·钮琇

绿阴孤阁晚来登，极目风烟望几层。万堞暮云寒戍鼓，一江秋雨暗渔镫。

思归菊已荒彭泽，病渴人还卧茂陵。欲向君平问出处，浮沈身世总难凭。

作者简介：江苏吴江人，初名泌，字书城，号玉樵。康熙十一年拔贡。由教习考任知县，历知河南项城、陕西白水、广东高明。有政绩，卒于官。博雅工诗文，有《白水县志》、《临野堂集》。在高明时博采遗闻轶事，成《觚剩》一书，流传尤广。